**A Belügyminisztérium**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Belügyminisztérium   
Elektronikus Ügyintézési Felügyeleti Főosztály  
  
megfelelőség-vizsgálati szakértő**

munkakör betöltésére.

**A kormányzati szolgálati jogviszony időtartama:**

Határozatlan idejű kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

1051 Budapest, József Attila u. 2-4.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

3. számú melléklet 54. pont: informatikai és számítógépes feladatkör

**Ellátandó feladatok:**

Az elektronikus ügyintézést biztosító, valamint egyéb szervek informatikai együttműködésének felügyelete, megfelelőségi vizsgálata.

Az Elektronikus Ügyintézési Felügyeleti Főosztály feladatkörébe tartozó, munkaköri leírásában megjelölt feladatok ellátása:

* hatósági feladatok támogatása,
* fejlesztések, jogszabály-tervezetek véleményezése,
* informatikai együttműködés ellenőrzése,
* műszaki irányelvek előkészítése,
* bejelentések kivizsgálása,
* az információforrások regiszterének, valamint az adat- és iratmegnevezések jegyzékének vezetése,
* az információátadási szabályzatok és az információátadási megállapodások, valamint a bennük foglaltak változás-bejelentésének fogadása, véleményezése;
* közreműködés felügyeleti vizsgálat lefolytatásában, koordinációs eljárásban,
* a Felügyelet honlapjának szerkesztése.

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Főiskolai vagy egyetemi végzettség: egyetemi szintű rendszerinformatikai mérnök szakképzettség; egyetemi vagy főiskolai szintű programtervező matematikus, programozó matematikus, villamosmérnök, mérnökinformatikus, műszaki menedzser, közgazdasági programozó matematikus, mérnöktanár, informatikatanár vagy számítástechnika-tanár, közgazdász gazdasági informatika szakon szerzett szakképzettség; egyetemi vagy főiskolai szintű végzettség és ügyvitelszervező, programtervező, számítógép-programozó, rendszerszervező szakképesítés vagy szakirányú továbbképzési szakon szerzett igazgatási rendszerszervező szakképzettség,
* Irodai szoftverek magas szintű felhasználói ismerete.

**A pályázat elbírálásánál előnyt jelent:**

* Tapasztalat megfelelőség-vizsgálati, informatikai fejlesztési és/vagy üzemeltetési területen,
* Elektronikus ügyintézési szolgáltatásokkal kapcsolatos tapasztalat,
* Közigazgatási – különösen hatósági ellenőrzéssel kapcsolatos – tapasztalat,
* Tapasztalat iratkezelési területen,
* Angol nyelv ismerete,
* Megfelelőségi standardok alapszintű ismerete, gyakorlata (CoBiT; ISO 27001-2; ISO 20000; ISO 25000 stb.).

**A pályázat részeként benyújtandó iratok, igazolások:**

* Részletes fényképes szakmai önéletrajz a 45/2012. (III. 20.) Korm. rendelet 1. sz. melléklete szerint,
* Motivációs levél,
* Nyilatkozat arról, hogy a pályázati anyagot az eljárásban résztvevők megismerhetik.
* A pályázaton kérjük feltüntetni a munkakör megnevezését. A 3 hónapnál nem régebbi hatósági erkölcsi bizonyítványt a nyertes pályázónak legkésőbb az állás betöltésekor kell eredetben benyújtania.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. július 6.

A pályázati kiírással kapcsolatosan további információt Szenes Tamásné osztályvezető nyújt, a [tamasne.szenes@bm.gov.hu](mailto:gyorgy.wagner@bm.gov.hu) e-mail címen v. a 06/1-441-1223-es telefonszámon.

**A pályázatok benyújtásának módja:**

Elektronikus úton Vígh Viktória részére a [viktoria.vigh@bm.gov.hu](mailto:viktoria.vigh@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak.

**A pályázat elbírálásának határideje:** 2018. július 20.

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**